Indenfor økonomi regnes der med en subtil, men vigtig forskel på en prognose (engelsk: ''forecast'') og en fremskrivning (engelsk: ''projection''). Hvor prognosen sigter mod at forudsige den egentlige (økonomiske) udvikling, er fremskrivningen blot en mekanisk konsekvensberegning. Den foregiver dermed ikke at give et bud på, hvad fremtiden vil bringe, men er blot en illustration af, hvilket scenarie der vil blive resultatet af bestemte forudsætninger om fremtidens udvikling.<ref>[http://web.econ.ku.dk/dalgaard/work/pop/prognoser.pdf Carl-Johan Dalgaard og Henrik Hansen, Københavns Universitet: Økonomiske prognoser set fra Kvægtorvet. Indlæg bragt 30. maj 2004 i Berlingske Tidende under titlen "Tv2 har indledt jagtsæsonen på økonomer".]</ref> Forskellen er altså, at en prognose angiver den udvikling, dens skabere anser for mest sandsynlig. En fremskrivning viser blot, hvilken udvikling der vil følge af et bestemt sæt forudsætninger (eksempelvis en mekanisk videreførelse af historiske tendenser), uden at den, der foretager fremskrivningen, tager stilling til, om den angivne udvikling er sandsynlig eller ej.
Filosofi